**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS TARYBOS 2018 M. BIRŽELIO 28 D. SPRENDIMO NR. B1-153 „DĖL MOLĖTŲ RAJONO SAVIVALDYBĖS FINANSINĖS PAramos JAUNOMS ŠEIMOMS PIRMAJAM BŪSTUI ĮSIGYTI TEIKIMO TVARKOS APRAŠO patvirtinimo“ PAKEITIMO**

2021 m. gegužės    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, siekiant, kad daugiau jaunų šeimų pasinaudotų Molėtų rajono savivaldybės finansine parama jaunoms šeimoms pirmajam būstui įsigyti,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašą, patvirtintą Molėtų rajono savivaldybės tarybos 2018 m. birželio 28 d. sprendimu Nr. B1-153 „Dėl Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašo patvirtinimo“:

1. Pakeisti 2 punktą ir jį išdėstyti taip:

„2. Šis Aprašas taikomas jaunoms šeimoms, įsigyjančioms arba statančioms pirmąjį būstą Molėtų rajono savivaldybėje, kurios iki kreipimosi dėl finansinės paramos ne daugiau kaip prieš 30 mėnesių yra gavę leidimą statyti pirmąjį būstą arba ne daugiau kaip prieš 30 mėnesių turi įsigiję pirmąjį būstą Molėtų rajono savivaldybėje.“

1. Pakeisti 14.2 papunktį ir jį išdėstyti taip:

„14.2. nė vienas jaunos šeimos narys iki kreipimosi dėl finansinės paramos dienos neturėjo ir kreipimosi metu neturi Lietuvos Respublikoje ir užsienio valstybėje nuosavybės teise registruoto būsto arba ne daugiau kaip prieš 30 mėnesių turi įsigiję pirmąjį būstą, arba gavę leidimą statyti pirmąjį būstą Molėtų rajono savivaldybėje;“.

Savivaldybės meras